Օրինոկո

Օրինոկո (), գետ Վենեսուելայում և Կոլումբիայում։ Երկարությանը 2730 կմ է, ավազանը՝ ավելի քան 1 միլիոն կմ2։ Սկիզբ է առնում Գվիանական սարահարթի հարավ-արևմտյան մասից, հոսում է համանուն դաշտավայրով և թափվում Ատլանտյան օվկիանոսը առաջացնելով ընդարձակ (մոտ 20 հազար կմ²) դելտա:

Աշխարհագրություն 
Վերին հոսանքում Օրինոկոն բաժանվում է Կասիկյարե գետը։ Մինչև Մետայի գետաբերանը Օրինիկոն սահանքավոր է։ Դելտան (մոտ 20 հզ․ կմ2) բաժանվում է 36 բազուկի։ Մակարեո բազուկով կատարվում է նավագնացություն։ Ծովային մակընթացությունը տարածվում է գետաբերանից 400 կմ։ Հիմնական վտակները՝ Կաուրա, Կարոնի, Չուրան, ձախակողմյան՝ Գուավյարե, Մետա, Արաուկա, Ապուրե: Աշխարհի առավել ջրառատ (29 հազար մ³/վրկ) գետերից է (նույնիսկ այն պայմանում, որ վերին հոսանքում ջրի հոսքի 1/3-ը Կասիկյարե գետով հոսում է Ամազոնի ավազան): Ծովային նավերը բարձրանում են մինչև Սյուդադ Բոլիվար, իսկ գետայինները՝ Պուերտո Այակուչո քաղաքը (հորդացումների ժամանակաշրջանում՝ էլ ավելի վեր): Նավագնացությունը տեղ-տեղ ընդհատվում է սահանքների պատճառով: Կան մի շարք ջրվեժներ, այդ թվում՝ աշխարհի ամենաբարձր՝ (1054մ) Անխել ջրվեժը Չուրուն վտակի վրա: Օրինոկոյի վրա ստեղծված է ջրէկների կասկադ:

Ստուգաբանություն 
Օրինոկոյի անվանումն առաջացել է գետի տարածաշրջանում բնակվող հնդկացիական տամանակներ ցեղի լեզվով օրինուկու (բառացի «մեծ գետ») բառից, որը իսպաներենի ազդեցությամբ փոխվել է Օրինոկոյի (Orinoco):

Ծանոթագրություններ

Արտաքին հղումներ 
Map of Orinoco River that Includes Visible Islands and Tributaries at the Delta of the River, 1732

Կոլումբիայի գետեր
Վենեսուելայի գետեր
Հարավային Ամերիկայի գետեր
Սահմանային գետեր